A belga pályán Hamilton szerezte meg a pole pozíciót, amivel beérte az eddigi rekorder Michael Schumachert. A rajtot követően pedig meg is tartotta vezető helyét. Räikkönen büntetést kapott, miközben az élen minden ugyanúgy maradt. A verseny vége felé beküldték a biztonsági autót, ezt többen kihasználva a bokszba mentek újabb kerékcserére. 12 körrel a vége előtt a német sokkal előnyösebb gumistratégiával támadhatott az újraindításnál, de Hamilton megvédte a pozícióját. A brit pilóta győzelmével hét pontra csökkentette hátrányát a pontversenyben. Az év harmadik Grand Chelem-ét is megszerezte, ami rekordbeállítást jelentett. Olaszországban Hamilton megint pole pozíciót szerzett, a rajtnál is simán eljött. Bottas is felzárkózott a második helyre. A két Mercedes pilóta fokozatosan elszakadt a mezőnytől, miközben Vettel a 3. helyen autózott. Ricciardo végül nem érte utol a Ferrari világbajnokát, Hamilton nyert Bottas és Vettel előtt, ezzel pedig átvette a vezetést a világbajnoki pontversenyben. A Szingapúrban hagyományos esti rajt, és az esős időjárás ellenére a mezőnyt elindították, aminek következtében az amúgy remekül rajtoló Räikkönen az első kanyarban összeütközött a mellette lévő Verstappennel és Vettellel. A finn és a holland pilóta azonnal kiesett a versenyből, ráadásul magukkal sodorták a szintén nagyszerű rajtot vevő Alonsót is. Vettel ugyan tovább tudott menni, de súlyosan sérült autója irányíthatatlanná vált és az oldalfalnak ütközött, majd fel kellett adnia a versenyt. Így Hamilton potyagyőzelmet szerzett, amely az időlimit miatt rövidebb lett a kelleténél. A brit 28 ponttal vezetett német riválisával szemben.